UREDBA KOMISIJE (EGS) št. 2275/88

z dne 25. julija 1988

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/871 o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 1858/882, in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi s trgovino z blagom;

ker mora biti blago, opisano v stolpcu 1 tabele, ki je priloga k tej uredbi, v skladu z navedenimi splošnimi pravili uvrščeno v ustrezne tarifne oznake KN, navedene v stolpcu 2, in sicer iz razlogov, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, opisano v stolpcu 1 priložene tabele, je uvrščeno v kombinirano nomenklaturo v ustrezne tarifne oznake KN iz stolpca 2 navedene tabele.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 1988

Za Komisijo

COCKFIELD

Podpredsednik

PRILOGA

Poimenovanje blaga Uvrstitev v tarifno oznako KN) Utemeljitev

(1) (2) (3)

1. Zrnja Zizania aquatica ("divji riž"), neoluščena, podobna borovim iglicam, rjave barve 1008 90 90 Uvrstitev opredeljujejo določbe splošnih pravil 1 in 6 ter besedilo tarifnih oznak KN 1008 in 1008 90 90. Zunanja zelena plast je odstranjena iz izdelka, ostal pa je črni semenski mešiček. Izdelek se zato ne more uvrstiti kot oluščeno zrnje v tarifno oznako KN 1104 29 10

2. Prah mrtvih enoceličnih alg (Spirulina ali Chlorella) v obliki tablet ali kapsul ali ne, za prehrano ljudi. 2102 20 90 Uvrstitev opredeljujejo določbe splošnih pravil 1 in 6 ter besedilo tarifnih oznak KN 2102, 2102 20 in 2102 20 90. Glej tudi pojasnjevalne opombe harmoniziranega sistema k tarifni številki 2102, del B. Način, kako je blago pripravljeno ne vpliva na uvrstitev.

3. Mlečni izdelki, sestavljeni iz posnetega mleka v prahu, ki vsebuje 50 - 100 milijonov živih jogurtovih bakterij (Streptococcus thermophilus in Lactobacillus bulgaricus) na gram, z vsebnostjo maščobe, ki ne presega 3 %. 0403 10 11 Uvrstitev opredeljujejo določbe splošnih pravil 1 in 6 ter besedilo tarifnih oznak KN 0403, 0403 10 in 0403 10 11. Izdelek je v osnovi bolj mlečni izdelek iz tarifne oznake KN 0403, kot pa kultura mikroorganizmov iz tarifne oznake KN 3002.

4. Izdelek, pridobljen s suhim turbo ločevanjem pšenične moke, ki ima naslednje analitične značilnosti (po suhi teži) : 1101 00 00 Uvrstitev opredeljujejo določbe splošnega pravila 1 in besedilo tarifne oznake KN 1101 00 00 ter opomba 2 k Poglavju 11. Ta izdelek ima značilnosti pšenične moke. Čeprav je obogaten s škrobom in ima zmanjšano vsebnost beljakovin, ne ustreza analitičnim merilom za uvrstitev kot pšenični škrob v tarifno oznako KN 1108 11.

- vsebnost škroba: 83 % ob uporabi modificirane Ewersove polarimetrične metode,

- vsebnost pepela: 0,4 %,

- vsebnost beljakovin: približno 4,5 %

5. Famotidin (INN) 2934 10 00 Uvrstitev opredeljujejo določbe splošnih pravil 1 in 6 in besedilo tarifnih oznak KN 2934 in 2934 10 00. Spojina ni sulfonamid iz tarifne številke 29.35, ker žveplov atom iz skupine SO2NH2 ni neposredno povezan z ogljikovim atomom. V molekulski strukturi je nekondenzirani tiazolov obroč.

6. Pripravek, ki se uporablja kot surovina v proizvodnji kozmetike, z naslednjo vsebino: 3823 90 99 Uvrstitev opredeljujejo določbe splošnih pravil 1 in 6 ter besedilo tarifnih oznak KN 3823 in 3823 90 99. Izdelek ne predstavlja beljakovinske substance iz tarifne oznake KN 3504. Zajema ga drugi del besedila tarifne oznake KN 3823. Je vmesni izdelek, ki še nima značilnosti kozmetičnega pripravka.

- ekstrakti živalske placente, pribl. 10 mas.%,

- olje koruznih kalčkov, pribl. 90 mas. %.

7. Pripravek, ki se uporablja kot surovina v proizvodnji kozmetike, z naslednjo vsebino: 3823 90 99 Uvrstitev opredeljujejo določbe splošnih pravil 1 in 6 ter besedilo tarifnih oznak KN 3823 in 3823 90 99. Izdelek ne predstavlja beljakovinske substance iz tarifne oznake KN 3504. Zajema ga drugi del besedila tarifne oznake KN 3823. Je vmesni izdelek, ki še nima značilnosti kozmetičnega pripravka.

- kolagen, pribl. 3 mas. %,

- glicerol, pribl. 44 mas. %,

- voda, pribl. 53 mas. %,

8. Pripravek, ki se uporablja kot surovina v proizvodnji kozmetike, z naslednjo vsebino: 3823 90 99 Uvrstitev opredeljujejo določbe splošnih pravil 1 in 6 ter besedilo tarifnih oznak KN 3823 in 3823 90 99. Izdelek ne predstavlja beljakovinske substance iz tarifne oznake KN 3504. Zajema ga drugi del besedila tarifne oznake KN 3823. Je vmesni izdelek, ki še nima značilnosti kozmetičnega pripravka.

- elastin, pribl. 5 mas. %,

- Propare- 1, 2-diol pribl. 45 mas. %,

- voda, pribl. 50 mas. %,

9. Mehanski sestav za naprave za snemanje ali reprodukcijo slike iz tarifne oznake KN 8521, opremljen z glavami za snemanje in reprodukcijo (Mecadeck). 8521 10 39 Uvrstitev opredeljujejo določbe splošnih pravil 1, 2(a) in 6 ter besedilo tarifnih oznak KN 8521, 8521 10 in 8521 10 39. Ta mehanski sestav ima bistvene značilnosti naprav za snemanje ali reprodukcijo slike.

10. Ploščat izdelek iz nelegiranega jekla, pridobljen s kontinuirnim vlivanjem, z dimenzijami 1 700 mm x 6 000 mm x 70 mm, z robovi kot bi bil valjan. 7208 Uvrstitev opredeljujejo določbe splošnega pravila 1 in besedilo tarifne oznake KN 7208. Čeprav dimenzije izdelka niso rezultat preprostega grobega valjanja, izdelek bolj predstavlja ploščat, valjan izdelek (plošča) iz tarifne oznake kn 7208, kot pa polizdelek (blok surovega železa "slab") iz tarifne oznake KN 7207.

11. Ploščat, izdelek iz nelegiranega jekla, pridobljen s kontinuirnim vlivanjem, z dimenzijami 2 520 mm x 4 400 mm x 90 mm, z robovi kot bi bil valjan. 7208 Uvrstitev opredeljujejo določbe splošnih pravil 1 in besedil tarifne oznake KN 7208. Čeprav dimenzije izdelka niso rezultat preprostega grobega valjanja, izdelek bolj predstavlja ploščat, valjan izdelek (plošča) iz tarifne oznake KN 7208, kot pa polizdelek (blok surovega železa "slab") iz tarifne oznake KN 7207.

1 UL L 256, 7.9.1987, str. 1.

2 UL L 166, 1.7.1988, str. 10.